வட கிழக்குப் பருவமழை தொடங்கிவிட்டது. தென்காசி தொகுதியை நெருங்கும்போதே குளிர்காற்றும் சாரலும் சில்லிட வைக்கின்றன. பசுமையான மேற்குத்தொடர்ச்சி மலையைப் போர்வையாகப் போர்த்தியிருக்கின்றன, மேகங்கள். மனதுக்கும் உடலுக்கும் இதமாக இருக்கிறது சூழல். “வெளியே இருந்துவரும் உங்களுக்குத்தான் இந்தச் சுகம். நாங்கள் படும்பாடு எங்களுக்குத்தான் தெரியும். தொகுதியில் எந்த அடிப்படை வசதியும் செய்துத் தரப்படவில்லை” என்று கொந்தளிக்கிறார்கள், தென்காசி நாடாளுமன்றத் தொகுதி மக்கள்.